pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-ดร.สาธิต จับมือสภาหอการค้าไทย “เปิดเมืองอย่างปลอดภัย”
วันเสาร์ที่ 2 พฤษภาคม 2563
ดร.สาธิต จับมือสภาหอการค้าไทย “เปิดเมืองอย่างปลอดภัย”
รัฐมนตรีช่วยว่าการกระทรวงสาธารณสุข เดินหน้า “เปิดเมืองอย่างปลอดภัย” ผนึกกําลังหอการค้าแห่งประเทศไทย สร้างเครือข่ายฐานข้อมูลประชาสังคม THAI.CARE  ติดตามการใช้บริการของประชาชน เพื่อตรวจสอบมาตรฐานทางสาธารณสุขและพฤติกรรมการรับบริการ ด้าน“กรมอนามัย” ป
รัฐมนตรีช่วยว่าการกระทรวงสาธารณสุข เดินหน้า “เปิดเมืองอย่างปลอดภัย” ผนึกกําลังหอการค้าแห่งประเทศไทย สร้างเครือข่ายฐานข้อมูลประชาสังคม THAI.CARE ติดตามการใช้บริการของประชาชน เพื่อตรวจสอบมาตรฐานทางสาธารณสุขและพฤติกรรมการรับบริการ ด้าน“กรมอนามัย” ประเมินความพร้อมสถานประกอบการโค้งสุดท้าย หากยังไม่ผ่านเกณฑ์ ขอให้ทบทวนอย่าเพิ่งเปิดให้บริการ
วันนี้ (2 พฤษภาคม 2563) ที่ศูนย์ปฏิบัติการด้านข่าวโรคติดเชื้อไวรัสโคโรนา 2019 กระทรวงสาธารณสุข จ.นนทบุรี ดร.สาธิต ปิตุเตชะ รัฐมนตรีช่วยว่าการกระทรวงสาธารณสุข เปิดเผยว่า รัฐบาลได้ประกาศมาตรการ “เปิดเมืองอย่างปลอดภัย” เพื่อผ่อนปรนมาตรการกึ่งล็อกดาวน์ให้ประชาชนและผู้ประกอบการสามารถทํากิจกรรมบางอย่างเพื่อดํารงชีพและประกอบธุรกิจ โดยยึดเกณฑ์ความปลอดภัยตามที่กระทรวงสาธารณสุขกําหนดอย่างเข้มงวด การประกาศผ่อนปรนจากนี้จะเป็นฐานวิถีชีวิตใหม่ หรือ New Normal ที่ทุกคนต้องตระหนักร่วมกัน ปฏิบัติตามเกณฑ์สุขภาพอย่างเข้มงวดเพื่อให้ทุกคนมีสุขภาพที่ดี ไม่เกิดการแพร่กระจายเชื้อกลายเป็นความเสี่ยงใหม่อีกครั้ง รัฐบาลได้เตรียมช่องทางที่จะให้ทุกส่วนร่วมกันตรวจสอบและประเมินซึ่งกันและกัน และจะมีการเตรียมอาสาสมัครรอบรู้สุขภาพเพื่อปฏิบัติหน้าที่รณรงค์ให้ความรู้ ติดตาม ตรวจสอบ ช่วยทําให้การเปิดเมืองเป็นไปอย่างปลอดภัยตามที่กําหนด
แพทย์หญิงพรรณพิมล วิปุลากร อธิบดีกรมอนามัย กล่าวว่า ขอให้ผู้ประกอบการใช้แพลตฟอร์ม THAISTOPCOVID (stopcovid.anamai.moph.go.th) ประเมินกิจการว่ามีความพร้อมอยู่ในระดับใด พร้อมเปิดให้บริการตามที่รัฐอนุญาตในวันที่ 3 พฤษภาคมนี้ หรือไม่ โดยหลักเกณฑ์สําคัญต้องมีความพร้อมเรื่องการคัดกรอง การจัดเตรียมสถานที่ อุปกรณ์ มาตรการป้องกันทั้งในส่วนผู้ปฏิบัติงานและลูกค้า ตลอดจนการทําความสะอาด ฆ่าเชื้อ สามารถทําได้ตามที่กําหนดหรือไม่ หากยังไม่พร้อมจะได้ขอคําแนะนําเพิ่มเติมเพื่อทําให้ถูกต้อง หรือพิจารณาเลื่อนการเปิดกิจการออกไปก่อน ส่วนกรณีการจัดแผงขายในตลาดสดหรือตลาดนัด จะถือเป็นฐานวิถีชีวิตใหม่เช่นกัน ที่จะต้องเว้นระยะห่างแผงขายสินค้า 1-2 เมตร ตามความเหมาะสมของพื้นที่ ส่วนผู้ใช้บริการต้องสวมหน้ากากผ้าหรือหรือหน้ากากอนามัย ล้างมือด้วยสบู่และน้ํา หรือแอลกอฮอล์เจลทุกครั้งเพื่อความปลอดภัย
ส่วนนายวิชัย อัศรัสกร รองประธานสภาหอการค้าแห่งประเทศไทย กล่าวว่า ภาคเอกชนคํานึงถึงเรื่องความปลอดภัยทางสุขภาพเป็นเรื่องสําคัญ ไม่เพียงแค่การปฏิบัติตามข้อกําหนดทางสาธารณสุขเท่านั้น ได้เชื่อมข้อมูลผู้ประกอบการเข้ากับหน่วยงานภาครัฐทั้งด้านสาธารณสุขและด้านการเงิน หรือข้อกําหนดจากฝ่ายปกครองต่างๆ ออกแบบเป็นแพลตฟอร์มสําหรับประชาชน THAI.CARE เพียงแค่ผู้ประกอบการและผู้รับบริการการมาลงทะเบียนจะกลายเป็นเครือข่ายสังคมที่ทําให้รู้ว่าสถานประกอบการใดปลอดภัยระดับใด ผู้รับบริการร่วมกันปักหมุด มีระบบเช็คอินเช็คเอาท์ให้รู้ว่าใช้บริการนานแค่ไหน สามารถ แนะนํา ร้องเรียนการใช้บริการ สร้างการตรวจสอบ รวมไปถึงเชื่อมโยงถึงระบบชําระเงิน ระบบจัดส่งสินค้า หากมีการพบผู้ป่วยรายใหม่ขึ้นมายังติดตามย้อนกลับไปได้ด้วย ถือว่าเป็นความตั้งใจเปิดเมืองอย่างปลอดภัย โดยประชาชนเป็นหัวใจสําคัญช่วยให้ประเทศไทยผ่านวิกฤติโรคระบาดครั้งนี้ไปให้ได้.
**************************************2 พฤษภาคม 2563
รัฐบาลไทย-ข่าวทำเนียบรัฐบาล-กรมสรรพสามิตชี้แจง ประเด็นข้อกล่าวหาเอื้อประโยชน์ ให้กับบริษัท เชฟรอน หลีกเลี่ยงการจ่ายภาษี
วันอังคารที่ 28 สิงหาคม 2561
กรมสรรพสามิตชี้แจง ประเด็นข้อกล่าวหาเอื้อประโยชน์ ให้กับบริษัท เชฟรอน หลีกเลี่ยงการจ่ายภาษี
กรมสรรพสามิตชี้แจง ประเด็นข้อกล่าวหาเอื้อประโยชน์ ให้กับบริษัท เชฟรอน หลีกเลี่ยงการจ่ายภาษี
วันที่ 23 สิงหาคม พ.ศ. 2561นายกฤษฎา จีนะวิจารณะ อธิบดีกรมสรรพสามิต กรมสรรพสามิต กระทรวงการคลัง ชี้แจงประเด็นข่าว ข้อกล่าวหาเอื้อประโยชน์ให้กับบริษัท เชฟรอน หลีกเลี่ยงการจ่ายภาษี ตามที่มีการโพสต์เฟซบุ๊กกรณีบริษัทเชฟรอนหลีกเลี่ยงการจ่ายภาษีน้ํามันสรรพสามิต ภาษีมูลค่าเพิ่ม โดยมีการกล่าวอ้างว่า ผู้บริหารกรมศุลกากรให้คําปรึกษาว่า การส่งน้ํามันไปใช้ที่แท่นขุดเจาะที่ไหล่ทวีปเป็นการส่งออก จึงไม่ต้องเสียภาษี แต่ในการปฏิบัติ บริษัทเชฟรอน กลับใช้การสําแดงส่งออกเป็นเท็จ เพื่อหลีกเลี่ยงการจ่ายภาษีสรรพสามิต ทั้งนี้เมื่อมีข้อสรุปว่า การส่งน้ํามันไปใช้ที่แท่นขุดเจาะ เป็นการใช้ในประเทศที่ต้องเสียภาษีสรรพสามิต ปรากฏว่ากรมสรรพสามิตไม่ดําเนินการปรับบริษัทเชฟรอน แต่เก็บเฉพาะภาษีสรรพสามิต ประมาณ 2,000 ล้านบาทเท่านั้น ซึ่งความผิดของบริษัทเชฟรอนที่หลีกเลี่ยงการจ่ายภาษีและสําแดงการส่งออกเป็นเท็จ เป็นการกระทําความผิดต่อกฎหมาย พร้อมตั้งคําถามถึงกรมศุลกากรว่า มีการพิจารณาความผิดฐานสําแดงเท็จ หลีกเลี่ยงภาษีอากรหรือไม่ อย่างไร เพราะมีหลักฐานว่า บริษัทเชฟรอน ถูกจับน้ํามันเถื่อนที่ด่านสงขลา 1.6 ล้านลิตร นอกจากนี้ ในภายหลังกรมศุลกากรยังมีการยกเลิกใบขนสินค้าที่เป็นการสําแดงการส่งออกเป็นเท็จ เพื่อไม่ต้องปรับบริษัทเชฟรอน โดยให้จ่ายเฉพาะภาษีสรรพสามิตเท่านั้น ใช่หรือไม่
ข้อชี้แจง:
1. กรณีที่บริษัทเชฟรอนมีการขนส่งน้ํามันเชื้อเพลิงและผลิตภัณฑ์น้ํามันจากในราชอาณาจักรไปยังแท่นขุดเจาะปิโตรเลียมที่ตั้งอยู่บนไหล่ทวีปเพื่อใช้ในการสํารวจและผลิตปิโตรเลียมตามที่เป็นข่าวนั้น มีความเกี่ยวข้องกับหน่วยงานราชการหลายหน่วยงาน และมีความซับซ้อนของข้อกฎหมาย เพื่อให้เกิดความเป็นธรรมกับภาคเอกชนและรักษาประโยชน์ของทางราชการ จึงได้มีการหารือไปยังสํานักงานคณะกรรมการกฤษฎีกาเพื่อขอคําวินิจฉัย
2. ภายหลังจากที่มีคําวินิจฉัยของสํานักงานคณะกรรมการกฤษฎีกาออกมาแล้วว่า การส่งน้ํามันไปใช้ที่แท่นขุดเจาะไม่ถือเป็นการส่งออก กรมสรรพสามิตได้ดําเนินการตามกฎหมายและขั้นตอนที่เกี่ยวข้องเรียบร้อยแล้ว โดยบริษัทเชฟรอนได้มาชําระภาษีสรรพสามิตเต็มจํานวนเมื่อเดือนมีนาคม 2560 ที่สํานักงานสรรพสามิต จังหวัดระยอง 1
3. ทั้งนี้ ทางบริษัทฯ ได้มีการยื่นคําของดเบี้ยปรับและเงินเพิ่มตามกฎหมาย และกรมสรรพสามิตได้นําเรื่องดังกล่าวเข้าพิจารณาในคณะกรรมการพิจารณากลั่นกรองคําคัดค้านการประเมินภาษีและพิจารณาการงดหรือลดเบี้ยปรับและหรือเงินเพิ่มตามพระราชบัญญัติภาษีสรรพสามิต พ.ศ. 2527 ซึ่งได้มีการประชุมพิจารณาเรื่องดังกล่าวไปแล้วทั้งสิ้น 6 ครั้ง (ก.ค. 2560 – ก.ค. 2561) และขณะนี้อยู่ในระหว่างพิจารณาข้อยุติ
---------------------
รัฐบาลไทย-ข่าวทำเนียบรัฐบาล-ก.อุตฯ ถวายผ้าพระกฐินพระราชทาน ประจำปี 2560  พร้อมมอบทุนการศึกษาให้แก่ทางโรงเรียนวัดมหาพฤฒาราม เพื่อช่วยเหลือเด็กนักเรียนที่ขาดแคลน
วันศุกร์ที่ 3 พฤศจิกายน 2560
ก.อุตฯ ถวายผ้าพระกฐินพระราชทาน ประจําปี 2560  พร้อมมอบทุนการศึกษาให้แก่ทางโรงเรียนวัดมหาพฤฒาราม เพื่อช่วยเหลือเด็กนักเรียนที่ขาดแคลน
ก.อุตฯ ถวายผ้าพระกฐินพระราชทาน ประจําปี 2560 ณ วัดมหาพฤฒาราม เขตบางรัก กรุงเทพฯ พร้อมมอบทุนการศึกษาให้แก่ทางโรงเรียนวัดมหาพฤฒาราม เพื่อช่วยเหลือเด็กนักเรียนที่ขาดแคลน
วันนี้ (3 พฤศจิกายน 2560 ) ณ วัดมหาพฤฒาราม เขตบางรัก กรุงเทพฯ สมเด็จพระเจ้าอยู่หัวฯ ทรงพระกรุณาโปรดเกล้าโปรดกระหม่อม พระราชทานผ้าพระกฐินให้กระทรวงอุตสาหกรรม น้อมนําถวายแด่พระสงฆ์ซึ่งจําพรรษากาลณ วัดมหาพฤฒาราม เขตบางรัก กรุงเทพฯ พระอารามหลวง โดยมีนายอุตตม สาวนายน รัฐมนตรีว่าการกระทรวงอุตสาหกรรม ประธานในพิธี มีนายพสุ โลหารชุน ปลัดกระทรวงอุตสาหกรรม และคณะผู้บริหาร ข้าราชการ พนักงาน เจ้าหน้าที่ในสังกัดกระทรวงอุตสาหกรรม ตลอดจนพุทธศาสนิกชนในบริเวณใกล้เคียง ร่วมถวายผ้าพระกฐินพระราชทาน และในโอกาสนี้กระทรวงอุตสาหกรรมได้ถวายจตุปัจจัย รวมทั้งสิ้น 7,314,999 บาท (เจ็ดล้านสามแสนหนึ่งหมื่นสี่พันเก้าร้อยเก้าสิบเก้าบาท) พร้อมมอบทุนการศึกษาให้กับโรงเรียนสตรีวัดมหาพฤฒาราม ในพระบรมราชินูปถัมภ์ โรงเรียนวัดมหาพฤฒาราม และโรงเรียนพระปริยัติธรรมวัดมหาพฤฒาราม เพื่อใช้เป็นทุนการศึกษาให้กับเด็กนักเรียนที่ขาดแคลน
วัดมหาพฤฒารามเป็นวัดที่สร้างมาตั้งแต่สมัยกรุงศรีอยุธยายังเป็นราชธานี ตั้งอยู่ทางฝั่งตะวันออกของคลองผดุงกรุงเกษม แต่เดิมในช่วงสมัยกรุงธนบุรีและรัตนโกสินทร์ตอนต้น วัดนี้แต่เดิมชื่อว่า "วัดท่าเกวียน" เนื่องจากเคยเป็นที่พักแรมของกองเกวียน ที่เดินทางเข้ามาค้าขายในกรุงเทพฯ แต่ต่อมาชาวบ้านก็พากันเรียกชื่อวัดนี้ว่า "วัดตะเคียน" สันนิษฐานว่า เรียกชื่อวัดตามต้นตะเคียนที่ขึ้นหนาแน่นอยู่รอบบริเวณวัดที่มีอาณาบริเวณถึง 14 ไร่ ต่อมาในรัชสมัยของพระบาทสมเด็จพระจอมเกล้าเจ้าอยู่หัว ได้โปรดเกล้าฯให้สถาปนาวัดขึ้นใหม่ และโปรดให้พระราชทานสมณะศักดิ์พระอธิการแก้วเป็น "พระมหาพฤฒาจารย์" และโปรดให้สร้างพระอารามใหม่ ตั้งแต่ปี พ.ศ. 2397 จนถึง พ.ศ. 2409 โดยโปรดเกล้าฯ ให้สมเด็จเจ้าพระยาบรมมหาพิชัยญาติ (ทัต บุนนาค) เป็นแม่กองในการสถาปนา ต่อมาเมื่อทําการก่อสร้างแล้วเสร็จ จึงโปรดฯ ให้สถาปนาขึ้นในพระอารามหลวง พระราชทานนามว่า"วัดมหาพฤฒาราม" วัดมหาพฤฒาราม นอกจากจะเป็นที่ที่สงฆ์ และ ฆราวาสจะใช้เป็นที่ทําสังฆกรรมแล้ว วัดเองได้ขยายการศึกษาออกมาเป็นโรงเรียนเพื่อให้ความรู้แก่บุตร หลานของประชาชนที่อาศัยในบริเวณดังกล่าว
รัฐบาลไทย-ข่าวทำเนียบรัฐบาล-โฆษก วธ.แจงกองถ่ายทำภาพยนตร์และวีดิทัศน์ เริ่มทยอยเปิดกองตั้งแต่วันแรกที่ผ่อนปรนให้ถ่ายทำ ๑๗ พ.ค.๖๓ [กระทรวงวัฒนธรรม]
วันอาทิตย์ที่ 17 พฤษภาคม 2563
โฆษก วธ.แจงกองถ่ายทําภาพยนตร์และวีดิทัศน์ เริ่มทยอยเปิดกองตั้งแต่วันแรกที่ผ่อนปรนให้ถ่ายทํา ๑๗ พ.ค.๖๓ [กระทรวงวัฒนธรรม]
โฆษก วธ.แจงกองถ่ายทําภาพยนตร์และวีดิทัศน์ เริ่มทยอยเปิดกองตั้งแต่วันแรกที่ผ่อนปรนให้ถ่ายทํา ๑๗ พ.ค.๖๓ ซึ่งคนในวงการรู้สึกขอบคุณรัฐบาลที่ให้การเหลียวแลอีกกลุ่มอาชีพที่กําลังย่ําแย่ พร้อมขานรับปฏิบัติตามมาตรการการป้องกันการแพร่ระบาด โควิด-๑๙ อย่างเคร่งครัด
นางยุพา ทวีวัฒนะกิจบวร รองปลัดกระทรวงวัฒนธรรมในฐานะโฆษกกระทรวงวัฒนธรรม กล่าวว่า ตามที่กระทรวงวัฒนธรรมได้เสนอมาตรการผ่อนปรนกองถ่ายภาพยนตร์และวีดิทัศน์ ระยะที่ ๒เพื่อบรรเทาผลกระทบจากการแพร่ระบาดของโรคติดเชื้อไวรัสโคโรนา 2019ต่อศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) และศูนย์ฯ มีมติเห็นชอบและได้ออกข้อกําหนดตามความในมาตรา ๙ แห่งพระราชกําหนดการบริหารราชการในสถานการณ์ฉุกเฉิน พ.ศ. ๒๕๔๘(ฉบับที่ ๗) และมาตรา ๑๑ แห่งพระราชบัญญัติระเบียบบริหารราชการแผ่นดิน พ.ศ. ๒๕๓๔ โดยนายกรัฐมนตรีได้ออกข้อกําหนดเป็นการทั่วไปและข้อปฏิบัติ ข้อ ๓
(๑) จ. การถ่ายทํารายการโทรทัศน์ ภาพยนตร์และวีดีทัศน์ ซึ่งเมื่อรวมคณะทํางานหน้าฉากและทุกแผนกแล้วต้องมีจํานวนไม่เกินห้าสิบคน และต้องไม่มีผู้ชมเข้าร่วมรายการ ตั้งแต่วันที่ ๑๗ พฤษภาคม เป็นต้นไปรวมทั้ง กําหนดให้มีการลงทะเบียนทีมงานในกองถ่ายทุกคนก่อนเข้าและออกจากกองถ่ายทํา มีการแยกการทํางานให้ห่างกันอย่างชัดเจน และลดการพูดคุยหรือสัมผัสใกล้ชิดเว้นการถ่ายทําฉากที่ต้องสัมผัสใกล้ชิดและเข้าถึงตัว เช่น ฉากต่อสู้ ฉากแสดงความรัก โอบกอด จูบ พูดเสียงดัง ซึ่งอาจใช้มุมกล้องหรือเทคนิคพิเศษแทนไปก่อน
นอกจากนี้กองถ่ายต้องจัดเตรียมสถานที่และอุปกรณ์ป้องกันการแพร่ระบาดของโรคติดเชื้อไวรัสโคโรนา 2019 (COVID-19)ได้แก่ ๑.ให้มีจุดบริการล้างมือด้วยสบู่ หรือแอลกอฮอล์เจล หรือน้ํายาฆ่าเชื้อโรค ๒.จัดให้มีจุดคัดกรอง ๓.ในกรณีถ่ายทํานอกสถานที่จะต้องแจ้งเจ้าหน้าที่ฝ่ายปกครองในพื้นที่ล่วงหน้าอย่างน้อย ๑ วัน๔.ควรทําสัญลักษณ์การเว้นระยะห่างระหว่างกัน ๑-๒ เมตร๕.จัดให้มีการระบายอากาศที่ดีขณะถ่ายทําภายในอาคาร และเลี่ยงการถ่ายทําในบริเวณที่อากาศถ่ายเทไม่สะดวก ๖.เลือกใช้พื้นที่ถ่ายทําที่มีบริเวณกว้างเพียงพอ และ๗.ควรจัดให้มีจุดรับประทานอาหารที่มีอากาศถ่ายเท และจัดอาหารและเครื่องดื่มเป็นส่วนบุคคล ทั้งนี้ ผู้ประกอบการด้านภาพยนตร์ วีดิทัศน์ จะต้องลงทะเบียนผ่านเว็บไซต์www.ไทยชนะ.comเพื่อจะได้กํากับ ติดตาม และประเมินผล ต่อไป
นางยุพา ทวีวัฒนะกิจบวร โฆษกกระทรวงวัฒนธรรม กล่าวต่อว่าเพื่อเป็นการสร้างความรู้ความเข้าใจเกี่ยวกับข้อกําหนดให้กับผู้ประกอบกิจการด้านภาพยนตร์และวีดิทัศน์เพิ่มเติม กระทรวงวัฒนธรรมจึงได้จัดประชุมชี้แจงรายละเอียดที่เกี่ยวข้อง ในวันจันทร์ที่ ๑๘ พฤษภาคม ๒๕๖๓ เริ่มเวลา ๐๙.๓๐ น. เป็นต้นไป ที่ศูนย์ประชุมชั้น ๘ กระทรวงวัฒนธรรม เขตห้วยขวาง กรุงเทพฯ สําหรับผู้ประกอบกิจการด้านภาพยนตร์และวีดิทัศน์ที่ไม่สามารถไปร่วมรับฟังได้หรือผู้ที่สนใจ สามารถชมการถ่ายทอดสดทางเฟสบุ๊ค ๑๗๖๕ สายด่วนวัฒนธรรม รวมทั้งในวันเดียวกัน เวลา ๑๕.๐๐ น.นายอิทธิพล คุณปลื้ม รัฐมนตรีว่าการกระทรวงวัฒนธรรม พร้อมด้วยนายสาธิต ปิตุเตชะ รัฐมนตรีช่วยว่าการกระทรวงสาธารณสุข ก็ได้มีกําหนดลงพื้นที่ตรวจเยี่ยมกองถ่ายทําภาพยนตร์และวีดิทัศน์ที่ACT Studioและบริษัท เวิร์คพอยท์ เอนเทอร์เทนเมนท์ อําเภอเมือง จังหวัดปทุมธานี อีกด้วย
รัฐบาลไทย-ข่าวทำเนียบรัฐบาล-อนุทิน มอบวัคซีนไข้หวัดใหญ่ 1 หมื่นโดส ให้โรงพยาบาลศิริราช สร้างภูมิคุ้มกันร่วมต่อสู้โควิด 19
วันอังคารที่ 26 พฤษภาคม 2563
อนุทิน มอบวัคซีนไข้หวัดใหญ่ 1 หมื่นโดส ให้โรงพยาบาลศิริราช สร้างภูมิคุ้มกันร่วมต่อสู้โควิด 19
รองนายกรัฐมนตรีและรัฐมนตรีว่าการกระทรวงสาธารณสุข มอบวัคซีนไข้หวัดใหญ่ 1 หมื่นโดส
ให้โรงพยาบาลศิริราช สร้างภูมิคุ้มกันบุคลากรทางการแพทย์ที่ร่วมต่อสู้โควิด 19 เผยทั่วโลกชื่นชมไทยควบคุมโรคได้ผล ขอคนไทยร่วมมือใช้วิถีชีวิตใหม่ ป้องกันการระบาดระลอก 2
วันนี้ (26 พฤษภาคม 2563) ที่ตึกสยามมินทร์ โรงพยาบาลศิริราช กรุงเทพมหานคร นายอนุทินชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ ว่า กระทรวงสาธารณสุข ห่วงใยเจ้าหน้าที่และอาจารย์ในโรงพยาบาลศิริราช ที่ร่วมมือกับรัฐบาลและกระทรวงสาธารณสุข ดูแลประชาชนในช่วงสถานการณ์การระบาดของโรคโควิด19 วันนี้ได้นําวัคซีนป้องกันโรคไข้หวัดใหญ่ชนิด 4 สายพันธุ์มามอบให้จํานวน 10,000 โดส นําไปฉีดให้บุคลากร เพื่อให้มีภูมิคุ้มกันโรค ร่างกายแข็งแรง พร้อมที่จะดูแลประชาชนด้วยความมั่นใจ ที่ผ่านมา กระทรวงสาธารณสุขได้มอบให้กับคณะแพทย์ 3-4 แห่งตามความประสงค์ที่ได้รับการประสานมา
นายอนุทิน กล่าวว่า ทั่วโลกชื่นชมกระทรวงสาธารณสุขและวงการแพทย์ไทยเป็นอย่างมาก ที่สามารถควบคุมป้องกันการระบาดของโรคโควิด 19 ให้อยู่ในเกณฑ์ที่ระบบสาธารณสุขรับมือได้ ทั้งนี้ มาจากความร่วมมือของบุคลากรด้านการแพทย์และสาธารณสุขทุกสังกัด ร่วมทั้งความร่วมมือของประชาชนทุกคนในการดูแลและป้องกันตนเอง ทําให้การระบาดของโรคน้อยลง โดยในวันนี้รัฐบาลได้หารือถึงการผ่อนปรนมาตรการต่างๆมากขึ้นเรื่อยๆ เพื่อให้ภาคเศรษฐกิจฟื้นตัวถือเป็นเรื่องสําคัญ และเป็นช่วงหัวเลี้ยวหัวต่อที่ประชาชนต้องตื่นตัวร่วมมือกันป้องกันการระบาดระลอกที่ 2
“ความสําเร็จที่แท้จริงนั้นไม่ได้อยู่ที่จํานวนตัวเลขผู้ป่วยเป็นศูนย์แต่อยู่ที่การที่เราได้ค้นหาผู้ป่วยเพิ่มมากขึ้นหรือการทํา Active Case finding และเมื่อมีผู้ติดเชื้อจะต้องดูแลรักษาให้หาย ซึ่งในขณะนี้ผู้ป่วยที่พบส่วนใหญ่เป็นผู้ป่วยที่ติดเชื้อจากต่างประเทศและพบใน State Quarantine นอกจากนี้การผ่อนปรนให้เปิดกิจการต่างๆก็เป็นเรื่องสําคัญ ประชาชนตระหนักถึงการใช้หน้ากากอนามัยมากขึ้น ซึ่งคือวิถีชีวิตใหม่แบบ New Normal ที่จะช่วยให้ระบบเศรษฐกิจดําเนินต่อไปได้”นายอุทินกล่าว
ทั้งนี้ ประเทศไทยเข้าสู่ฤดูฝนเป็นฤดูกาลระบาดของโรคไข้หวัดใหญ่ และในสถานการณ์โรคโควิด 19 บุคลากรทางการแพทย์มีความเสี่ยง กรมควบคุมโรคได้จัดหาวัคซีนป้องกันโรคไข้หวัดใหญ่ชนิด 4 สายพันธุ์ 4.1 แสนโดส ฉีดให้บุคลากรทั่วประเทศ เพื่อสร้างภูมิคุ้มกัน ลดการเจ็บป่วย ลดผลกระทบกับการให้บริการประชาชน นอกจากนี้ ได้ร่วมกับสํานักงานหลักประกันสุขภาพแห่งชาติ จัดหาวัคซีนให้ประชาชนกลุ่มเสี่ยงอีก 4.11 ล้านโดส สามารถไปรับบริการวัคซีนที่สถานบริการสาธารณสุขของรัฐ และสถานพยาบาลเอกชนที่เข้าร่วมโครงการหลักประกันสุขภาพแห่งชาติ ตั้งแต่วันนี้จนถึง 31 สิงหาคม 2563 สอบถามข้อมูลได้ที่สายด่วนกรมควบคุมโรค โทร.1422
********************************* 26 พฤษภาคม 2563
รัฐบาลไทย-ข่าวทำเนียบรัฐบาล-สนช. ร่วมกับองค์การพัฒนาพลังงานใหม่ฯ ญี่ปุ่น (NEDO) เปิดตัวโรงงานต้นแบบการผลิตน้ำตาลเซลลูโลส จากชานอ้อยด้วยระบบประหยัดพลังงานแห่งแรกของเอเชีย
วันจันทร์ที่ 17 ธันวาคม 2561
สนช. ร่วมกับองค์การพัฒนาพลังงานใหม่ฯ ญี่ปุ่น (NEDO) เปิดตัวโรงงานต้นแบบการผลิตน้ําตาลเซลลูโลส จากชานอ้อยด้วยระบบประหยัดพลังงานแห่งแรกของเอเชีย
ดร.สุวิทย์ เยี่ยมชมการดําเนินงานโรงงานผลิตน้ําตาล บริษัท เซลลูโลซิก ไบโอแมส เทคโนโลยี จํากัด โรงงานต้นแบบการผลิตน้ําตาลเซลลูโลสจากชานอ้อยด้วยระบบประหยัดพลังงานแห่งแรกในเอเชีย
วันที่ (12 ธ.ค. 61) ดร.สุวิทย์ เมษินทรีย์ รัฐมนตรีว่าการกระทรวงวิทยาศาสตร์และเทคโนโลยี เยี่ยมชมการดําเนินงานโรงงานผลิตน้ําตาล บริษัท เซลลูโลซิก ไบโอแมส เทคโนโลยี จํากัด อําเภอกุมภวาปี จังหวัดอุดรธานี ซึ่งเป็นโรงงานต้นแบบการผลิตน้ําตาลเซลลูโลสจากชานอ้อยด้วยระบบประหยัดพลังงานแห่งแรกในเอเชีย เป็นความร่วมมือระหว่างสํานักงานนวัตกรรมแห่งชาติ กระทรวงวิทยาศาสตร์และเทคโนโลยี หรือ สนช. กับองค์การพัฒนาพลังงานใหม่และเทคโนโลยีอุตสาหกรรม ประเทศญี่ปุ่น หรือ NEDO เพื่อร่วมกันพัฒนา ส่งเสริม ต่อยอดเทคโนโลยีและนวัตกรรมด้านพลังงานทดแทน ของทั้งสองประเทศ โดย สนช. จะทําหน้าที่ให้การช่วยเหลือด้านวิชาการและการประสานงานกับหน่วยงานภาครัฐและผู้ประกอบการของไทย ส่วน NEDO จะให้การส่งเสริมและสนับสนุนด้านเทคโนโลยีและการลงทุน ในด้านเครื่องจักรและอุปกรณ์
ดร.สุวิทย์ฯ กล่าวว่า โรงงานต้นแบบแห่งนี้จะเป็นทางเลือกใหม่ของการผลิตวัตถุดิบจําพวกน้ําตาลจากวัสดุเหลือทิ้ง จากอุตสาหกรรมผลิตน้ําตาลของไทย เป็นการเพิ่มมูลค่าให้กับวัสดุเหลือทิ้งจากการแปรรูปขั้นต้นอย่างชานอ้อย นํามาผลิตเป็นผลิตภัณฑ์มูลค่าสูง อาทิ น้ําตาลเซลลูโลส โอลิโกแซคคาไรด์ และ โพลีฟีนอล ด้วยการใช้พลังงานที่น้อยกว่าเทคโนโลยีที่ใช้อยู่ปัจจุบัน
ซึ่งน้ําตาลเซลลูโลสที่ผลิตได้ สามารถนําไปผลิตเป็นเอทานอลเพื่อนําไปผสมกับน้ํามันเบนซิน สําหรับผลิตเป็นแก๊สโซฮอล์ได้ ส่วนโอลิโกแซคคาไรด์และโพลีฟีนอล สามารถนําไปผลิตเป็นอาหารเสริมสําหรับสัตว์และส่วนผสมในเครื่องสําอาง เชื่อว่าโครงการนี้จะเป็นแรงผลักดันการพัฒนาความร่วมมือ ในการแสวงหานวัตกรรมด้านพลังงานทดแทน ที่เกิดจากความร่วมมือในระดับนานาชาติ พร้อมทั้งจะเป็นแหล่งถ่ายทอดองค์ความรู้ใหม่ๆ ที่เป็นประโยชน์ต่อภาคการศึกษาและภาคการผลิต ในการเรียนรู้เพื่อดําเนินการพัฒนาเทคโนโลยีที่เกี่ยวข้อง ที่จะช่วยสนับสนุนให้เกิดผลสําเร็จในการสร้างนวัตกรรมด้านพลังงานทดแทนของประเทศไทย รวมถึงการพัฒนาด้านเกษตรกรรม ซึ่งจะเป็นการใช้ประโยชน์จากวัสดุเหลือใช้ทางการเกษตรได้อย่างมีประสิทธิภาพ และสามารถพัฒนาเป็นธุรกิจที่เติบโตได้ในอนาคต
สําหรับโรงงานต้นแบบผลิตน้ําตาลเซลลูโลสจากชานอ้อย อําเภอกุมภวาปี จังหวัดอุดรธานี มีกําลังการผลิต 15 ตันชานอ้อยต่อวัน สามารถผลิตน้ําตาลเซลลูโลสได้ 3.7 ตันต่อวัน หรือ 1,400 ตันต่อปี และสามารถนําไปผลิตเป็นเอทานอลได้เท่ากับ 700,000 ลิตรต่อปี
รัฐบาลไทย-ข่าวทำเนียบรัฐบาล-กระทรวงอุตสาหกรรม ลงพื้นที่เยี่ยมชมกระบวนการผลิตของบริษัท ฟู้ด แมชชีนเนอรี่ จำกัด ณ อ.หาดใหญ่ จ.สงขลา
วันอาทิตย์ที่ 26 พฤศจิกายน 2560
กระทรวงอุตสาหกรรม ลงพื้นที่เยี่ยมชมกระบวนการผลิตของบริษัท ฟู้ด แมชชีนเนอรี่ จํากัด ณ อ.หาดใหญ่ จ.สงขลา
ปลัดกระทรวงอุตสาหกรรม ลงพื้นที่เยี่ยมชมกระบวนการผลิตของบริษัท ฟู้ด แมชชีนเนอรี่ จํากัด ณ อ.หาดใหญ่ จ.สงขลา
วันนี้ (26 พฤศจิกายน 2560) / จ.สงขลา
นายพสุ โลหารชุน ปลัดกระทรวงอุตสาหกรรม นําคณะผู้บริหารกระทรวงอุตสาหกรรม ได้แก่ นายกอบชัย สังสิทธิสวัสดิ์ อธิบดีกรมส่งเสริมอุตสาหกรรม นายณัฐพล รังสิตพล เลขาธิการสํานักงานมาตรฐานผลิตภัณฑ์อุตสาหกรรม ร้อยเอกธเนศ จันทกลิ่น รองอธิบดีกรมโรงงานอุตสาหกรรม ลงพื้นที่เยี่ยมชมกระบวนการผลิตของบริษัท ฟู้ด แมชชีนเนอรี่ จํากัด ณ อ.หาดใหญ่ จ.สงขลา
ซึ่งเป็นบริษัทออกแบบและผลิตเครื่องจักรสําหรับอุตสาหกรรมอาหารอันดับต้นๆของโลก เพื่อแสวงหาความร่วมมือในการผลักดันนโยบาย Factory 4.0 ตามแนวทางประชารัฐ และช่วยปรับปรุงเครื่องจักรของโรงงานในสาขาเกษตรและอาหารแปรรูปที่ส่วนใหญ่เป็นเอสเอ็มอีของประเทศไทย ให้มีประสิทธิภาพมากยิ่งขึ้น และจะเชื่อมโยงกับศูนย์ปฏิรูปอุตสาหกรรมสู่อนาคต หรือ Industrial Transformation Center (ITC) ที่มีแผนจัดตั้งขึ้น ที่ จ.สงขลา ในการให้บริการผู้ประกอบการในพื้นที่ภาคใต้ โดยมีนายมารุต เจริญศรี กรรมการผู้จัดการบริษัทฯให้การต้อนรับอย่างอบอุ่น
รัฐบาลไทย-ข่าวทำเนียบรัฐบาล-สธ.เปิดศูนย์รับส่งกลับ ผู้ป่วยตามนโยบาย เจ็บป่วยฉุกเฉินวิกฤต มีสิทธิทุกที่ ทั่วประเทศ
วันจันทร์ที่ 3 เมษายน 2560
สธ.เปิดศูนย์รับส่งกลับ ผู้ป่วยตามนโยบาย เจ็บป่วยฉุกเฉินวิกฤต มีสิทธิทุกที่ ทั่วประเทศ
กระทรวงสาธารณสุข เปิดศูนย์รับส่งกลับโรงพยาบาลราชวิถี/ โรงพยาบาลศูนย์/ โรงพยาบาลทั่วไปทุกจังหวัด รับผิดชอบย้ายผู้ป่วยสิทธิข้าราชการจากโรงพยาบาลเอกชนหลังครบ 72
นายแพทย์โสภณ เมฆธน ปลัดกระทรวงสาธารณสุขให้สัมภาษณ์ว่า ตามที่คณะรัฐมนตรีมีมติเห็นชอบ เรื่องหลักเกณฑ์ วิธีการ และเงื่อนไขการกําหนดค่าใช้จ่ายในการดําเนินการผู้ป่วยฉุกเฉินวิกฤต ในส่วนของกระทรวงสาธารณสุขได้ดําเนินการใน 2 เรื่องคือ การออกอนุบัญญัติ 3 ฉบับ และการรับย้ายผู้ป่วยวิกฤตฉุกเฉินหลัง 72 ชั่วโมงหลังผู้ป่วยได้รับการรักษาที่โรงพยาบาลเอกชน กรณีในสิทธิราชการอื่นๆ ที่ไม่มีโรงพยาบาลต้นสังกัด โดยในภูมิภาคมอบให้โรงพยาบาลศูนย์/โรงพยาบาลทั่วไปทุกจังหวัด ตั้งศูนย์รับส่งกลับผู้ป่วยวิกฤตฉุกเฉิน ส่วนใน กทม.ได้มอบหมายให้โรงพยาบาลราชวิถีรับผิดชอบย้ายผู้ป่วยสิทธิข้าราชการกลับโรงพยาบาลของรัฐ มีนายแพทย์ไพโรจน์ เครือกาญจนาและคณะเป็นผู้รับผิดชอบ เบอร์โทร.022062910-12
ทั้งนี้ ใน กทม. มีโรงพยาบาลเอกชนจํานวนมาก กระทรวงสาธารณสุขได้กําหนดขั้นตอนการดําเนินงานดังนี้ 1.ศูนย์รับส่งกลับ โรงพยาบาลราชวิถีกําหนดคิวการรับผู้ป่วยแก่โรงพยาบาลที่เข้าร่วมเป็นโรงพยาบาลรับย้าย เมื่อ ได้รับแจ้งจากสถาบันการแพทย์ฉุกเฉินแห่งชาติ 2.แจ้งโรงพยาบาลเอกชนและโรงพยาบาลที่รับส่งกลับประสานข้อมูลเบื้องต้น 3.โรงพยาบาลเอกชนและโรงพยาบาลที่รับส่งกลับประสานรายละเอียดผู้ป่วยและการส่งกลับ 4.โรงพยาบาลรับส่งกลับรายงานผลการดําเนินการมายังเปิดศูนย์รับส่งกลับโรงพยาบาลราชวิถี และสถาบันการแพทย์ฉุกเฉินแห่งชาติ
โดยโรงพยาบาลเข้าร่วมเป็นโรงพยาบาลรับย้าย 28 แห่ง กระทรวงสาธารณสุขได้กําหนดโรงพยาบาลเป็น 3กลุ่ม ดังนี้ กลุ่มที่1 คือโรงพยาบาลรัฐขนาดใหญ่ในกทม.ที่สามารถรับผู้ป่วยได้ทุกสาขา มี 15 แห่งทุกสังกัด ได้แก่ รพ.ราชวิถี รพ.เลิดสิน รพ.นพรัตนราชธานี รพ.ตากสิน รพ.กลาง รพ.เจริญกรุงประชารักษ์ รพ.จุฬาลงกรณ์ รพ.ศิริราช รพ.รามาธิบดี วชิรพยาบาล รพ.พระมงกุฎฯ รพ.ภูมิพลฯ รพ.สมเด็จพระปิ่นเกล้า รพ.ทหารผ่านศึก และรพ.ตํารวจ กลุ่มที่ 2 คือโรงพยาบาลในกทม.ที่รับผู้ป่วยเฉพาะด้านในสังกัดกรมการแพทย์ กระทรวงสาธารณสุข 6 แห่ง ได้แก่ รพ.สงฆ์ รพ.เมตตาประชารักษ์ สถาบันเด็กฯ สถาบันประสาทวิทยา สถาบันมะเร็งแห่งชาติ สถาบันโรคทรวงอก กลุ่มที่ 3 โรงพยาบาลทั่วไปสังกัดกระทรวงสาธารณสุขในเขตปริมณฑล 7 แห่ง ได้แก่รพ.พระนั่งเกล้ารพ.นครปฐม รพ.สมุทรปราการ รพ.สมเด็จพระพุทธเลิศหล้า รพ.สมุทรสาคร รพ.ปทุมธานี และสถาบันบําราศนราดูร
สําหรับแนวทางการรับย้ายมีดังนี้1.โรงพยาบาลในกลุ่มที่1จะหมุนเวียนรับย้ายผู้ป่วยทีละรายจนครบรอบแล้วจึงขึ้นรอบใหม่2.หากโรงพยาบาลตามคิวไม่สามารถรับย้ายผู้ป่วยได้จนใกล้ครบ72ชั่วโมง หากเป็นผู้ป่วยเฉพาะทางให้ย้ายไปโรงพยาบาลกลุ่มที่2กรณีไม่ใช่ผู้ป่วยเฉพาะทางให้ย้ายไปโรงพยาบาลในกลุ่มที่3โดยให้ไปโรงพยาบาลรัฐในปริมณฑลที่ใกล้ที่สุด โดยโรงพยาบาลที่เข้าร่วมทุกแห่งจะจัดให้มีผู้รับผิดชอบหลักในการดําเนินการและจะบริหารจัดการให้พร้อมรับย้ายผู้ป่วยโดยเร็วหลังจากได้รับการประสาน
“ในส่วนข้าราชการสังกัด กลาโหม ตํารวจ มหาวิทยาลัย กทม. และกระทรวงสาธารณสุข ให้โรงพยาบาลต้นสังกัดรับผิดชอบในการรับย้ายก่อน สําหรับการรับย้ายผู้ป่วยในสิทธิข้าราชการในส่วนภูมิภาค จากโรงพยาบาลเอกชนนั้น กระทรวงสาธารณสุขได้ให้โรงพยาบาลในสังกัดทุกแห่งเป็นโรงพยาบาลรับย้าย ซึ่งไม่น่าจะมีความยุ่งยากซับซ้อนเหมือนในเขต กทม.” นายแพทย์โสภณกล่าว
*************  3เมษายน 2560
รัฐบาลไทย-ข่าวทำเนียบรัฐบาล-ม.ล.ปนัดดาฯ บรรยายพิเศษแก่คณะข้าราชการ และบุคลากรในสถานพินิจฯ  เน้นย้ำการมีคุณธรรมจริยธรรมเป็นหลักพื้นฐานในการดำเนินชีวิต
วันอังคารที่ 24 เมษายน 2561
ม.ล.ปนัดดาฯ บรรยายพิเศษแก่คณะข้าราชการ และบุคลากรในสถานพินิจฯ  เน้นย้ําการมีคุณธรรมจริยธรรมเป็นหลักพื้นฐานในการดําเนินชีวิต
ม.ล.ปนัดดาฯ บรรยายพิเศษแก่คณะข้าราชการ และบุคลากรในสถานพินิจฯ เน้นย้ําการมีคุณธรรมจริยธรรมเป็นหลักพื้นฐานในการดําเนินชีวิต
เมื่อวันจันทร์ที่ ๒๓ เมษายน ๒๕๖๑ เวลา ๐๙.๔๕ น.
ม.ล.ปนัดดา ดิศกุล ผู้ช่วยรัฐมนตรีประจํานายกรัฐมนตรี ปฏิบัติราชการกระทรวงยุติธรรม
บรรยายพิเศษแก่คณะครูอาจารย์ ข้าราชการ และบุคลากร ในสถานพินิจและคุ้มครองเด็กและเยาวชน
จาก 76 จังหวัด และกรุงเทพมหานคร ณ ห้องประชุม บ้านอุเบกขา อําเภอพุทธมณฑล จังหวัดนครปฐม
ม.ล.ปนัดดาฯ กล่าวในการบรรยายตอนหนึ่งว่า "ข้าราชการทุกท่านคงจดจําได้ว่า
ครูอาจารย์ท่านสั่งสอนอบรมเรามาแต่เด็ก ว่าด้วยเรื่องคุณธรรมจริยธรรมนั้น มีความสําคัญมากเพียงใด
ถือเป็นหัวใจหรือพื้นฐานแห่งชีวิตคนทุกคน หรือการแก้กองกิเลสทําตนให้เป็นคน ทุกท่านจึงต้อง
ช่วยให้คําสอนสั่งอบรมนี้เกิดผลทางการปฏิบัติได้ เราอาจเรียกว่าเป็นข้อไม่พึงกระทํา
ในที่นี้ขอยกตัวอย่างสิ่งที่เรียกว่า "6 ไม่ หรือ 6 Don't" มีความสําคัญในการดํารงชีวิต
สังคมจะมีความร่มเย็น มีความจริงใจ มีความเสมอต้นเสมอปลายต่อกัน คือ :
1. ไม่เกียจคร้าน
2. ไม่ทุจริตคดโกง
3. ไม่อวดเบ่ง
4. ไม่หยาบคาย
5. ไม่กล่าวคําเท็จ
6. ไม่เนรคุณ
ทั้งนี้ ขอฝากคุณครูทุกท่าน ใช้เป็นมาตรฐานสอนสั่งอบรมแก่ลูกหลานสถานพินิจฯ และศูนย์ฝึกและอบรมฯ
ในรูปแบบที่ให้เกิดความเข้าใจ เข้าถึง และนําสู่การพัฒนา ครูต้องอธิบายด้วยว่า สิ่งที่ผ่านมาต้องถือเป็นอุทาหรณ์สอนใจ อย่ากระทําผิดซ้ําซาก และความผิดกับความชั่วไม่เหมือนกัน ลูกหลานต้องเคารพบุพการี ครูอาจารย์ ผู้มีพระคุณ
ยึดถือกฎระเบียบของบ้านเมือง รู้จักการบริหารเวลา การมีต้นแบบ (Role Model) แห่งการดําเนินชีวิต ชีวิตลูกหลานจะประสบความสุขความสําเร็จ ก้าวเดินหน้าต่อไปในชีวิตได้อย่างมีคุณภาพ ตามพระราชปณิธานของพระองค์ท่าน”